

**ROKIŠKIO RAJONO SAVIVALDYBĖS TARYBA**

|  |  |  |  |  |
| --- | --- | --- | --- | --- |
| **SPRENDIMAS** | | | | |
| **DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-125 „ DĖL ROKIŠKIO RAJONO SAVIVALDYBĖS TARYBOS ANTIKORUPCIJOS KOMISIJOS SUDARYMO “ DALINIO PAKEITIMO** | | | | |
|  |  |  |  |  |
| 2019 m. lapkričio 29 d. Nr. TS-  Rokiškis | | | | |

Vadovaudamasi Lietuvos Respublikos vietos savivaldos įstatymo 15 straipsnio 1, 6 ir 61 dalimis, 16 straipsnio 2 dalies 6 punktu, 18 straipsnio 1 dalimi, Rokiškio rajono taryba

n u s p r e n d ž i a :

1. Iš dalies pakeisti Rokiškio rajono savivaldybės tarybos 2019 m. gegužės 31 d. sprendimo Nr. TS-125 „Dėl Rokiškio rajono savivaldybės tarybos antikorupcijos komisijos sudarymo“ 1 punktą ir:

1.1. vietoje žodžių „Egidijus Bertašis – Rokiškio miesto II seniūnaitijos seniūnaitis“ įrašyti žodžius ,,Valdas Nauburaitis – Rokiškio miesto IV seniūnaitijos seniūnaitis“;

1.2. vietoje žodžių ,,Vilius Pliuškis – Rokiškio kaimiškosios seniūnijos Žiobiškio seniūnaitijos seniūnaitis“ įrašyti žodžius ,,Jonas Rubikis – Jūžintų seniūnijos Čivylių seniūnaitijos seniūnaitis“.

2. Skelbti šį sprendimą Rokiškio rajono savivaldybės tinklalapyje, Teisės aktų registre. Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka

Savivaldybės meras Ramūnas Godeliauskas

Rasa Baranovskienė

Rokiškio rajono savivaldybės tarybai

|  |
| --- |
| **SPRENDIMO DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-125 „ DĖL ROKIŠKIO RAJONO SAVIVALDYBĖS TARYBOS ANTIKORUPCIJOS KOMISIJOS SUDARYMO “ DALINIO PAKEITIMO** |
| **AIŠKINAMASIS RAŠTAS** |

**Sprendimo projekto tikslas ir uždaviniai.**

Šio sprendimo tikslas sudaryti ir patvirtinti Rokiškio rajono savivaldybės Antikorupcijos komisiją bei patvirtinti šios komisijos nuostatus.

**Šiuo metu esantis teisinis reglamentavimas**

Lietuvos Respublikos vietos savivaldos įstatymas.

**Sprendimo projekto esmė.**

Lietuvos Respublikos vietos savivaldos įstatymo 15 straipsnio 6 dalimis nustatyta, kad Antikorupcijos komisijos nariais gali būti savivaldybės tarybos nariai, valstybės tarnautojai, ekspertai, gyvenamųjų vietovių bendruomenių ir bendruomenių organizacijų atstovai, kiti savivaldybės bendruomenės nariai. Antikorupcijos komisijoje gyvenamųjų vietovių bendruomenių atstovai turi sudaryti ne mažiau kaip 1/3 komisijos narių.

Lietuvos Respublikos vietos savivaldos 33 straipsnio 3 dalimi nurodyta, kad seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį savivaldybės tarybos posėdį susirenka ir prisiekia išrinktos savivaldybės tarybos nariai.

Rokiškio rajono seniūnijose įvykus naujiems seniūnaičių rinkimams, į seniūnaičius nebuvo perrinkti: Egidijus Bertašis – Rokiškio miesto II seniūnaitijos seniūnaitis ir Vilius Pliuškis – Rokiškio kaimiškosios seniūnijos Žiobiškio seniūnaitijos seniūnaitis. Išplėstinės seniūnaičių sueigos į Antikorupcijos komisiją delegavo naujai išrinktus seniūnaičius:

Valdą Nauburaitį – Rokiškio miesto IV seniūnaitijos seniūnaitį;

Joną Rubikį – Jūžintų seniūnijos, Čivylių seniūnaitijos seniūnaitį.

**Galimos pasekmės, priėmus siūlomą tarybos sprendimo projektą:**

**teigiamos** – įgyvendintos Lietuvos Respublikos vietos savivaldos įstatymo nuostatos;

**neigiamos** – nenumatyta.

**Finansavimo šaltiniai ir lėšų poreikis**: sprendimo projektui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus

vyriausioji specialistė Rasa Baranovskienė